| Úvod – Úpravy – Panel deja Panel deja je nosná časť modulu Úpravy. Slúži ako šablóna pre konštrukciu videa. V podstate tu možno pridávať statické obrázky alebo videoklipy do každého spotu na paneli deja. Pri ukladaní videa sú potom všetky súčasti skombinované do jedného videosúboru. Pri konštruovaní videa môžete pridávať súčasti pomocou sekcií Médiá, Text, Prechody a Efekty. (Sekcia Médiá umožňuje pridávať statické obrázky a video.) Na paneli deja sa zobrazujú súčasti sekcií Médiá a Prechody, ktoré ste pridali. Všimnite si, že Panel deja je rozdelený do viacerých veľkých štvorcov, medzi ktorými sa nachádzajú menšie štvorce. Väčšie štvorce sú spoty, ktoré sú vyhradené pre statické obrázky a videosúbory. Malé štvorce sú zase vyhradené pre prechody. Pri pridávaní statických obrázkov alebo videí zo sekcie Médiá sa väčšie štvorce na paneli deja jeden po druhom napĺňajú. Pri pridávaní prechodov zo sekcie Prechody sa vypĺňajú menšie štvorce. Všetky súčasti na paneli deja možno medzi sebou prehadzovať, čo znamená, že kliknutím a uchopením myšou ich prehadzujete s ostatnými súčasťami. Uľahčuje to zmenu usporiadania videoklipov a statických obrázkov alebo prehodenie prechodov z jedného spotu na iný. Pomocou posúvačov listujete ďalšími súčasťami, ak ich nie je možné zobraziť súčasne na jednej obrazovke. Na paneli deja sú k dispozícii tieto možnosti: Odstrániť Odstránenie vybranej súčasti videa. Upraviť text Spúšťa dialógové okno Upraviť text. Kliknutím kdekoľvek na obrázok môžete začať písať svoj text. Tu sú k dispozícii bežné možnosti vrátane voľby písma, veľkosti, zarovnania, farby, tučného písma a kurzívy. Na pravej strane nájdete stĺpec so štýlmi písma. Zvoľte ten, ktorý sa vám najviac páči. Upraviť efekty Spúšťa dialógové okno Upraviť efekty. Tu sú uvedené všetky dostupné efekty. Zvoľte ten, ktorý sa vám najviac páči. Potom kliknite dole na tlačidlo so šípkou a pridajte ho do súčasti videa. Ako pomoc pre náhľad celkového efektu po pridaní špeciálnych efektov sú tu aj ovládacie prvky prehrávania. Viacnásobný strih Spúšťa dialógové okno Viacnásobný strih. V tejto časti možno orezať začiatok a koniec každého videoklipu pridaného do projektu. Kliknite sem, ak sa chcete dozvedieť viac. Ponuka kliknutím pravým tlačidlom Ponuka kliknutím pravým tlačidlom myši poskytuje rýchly prístup k užitočným a často používaným príkazom a akciám. Ak chcete otvoriť ponuku kliknutia pravým tlačidlom, stačí na paneli deja kliknúť pravým tlačidlom myši na súčasť videa. |