| Hjem - Rediger - Storyboard Storyboard er hoveddelen i Redigeringsmodulet. Den tjener som skabelon ved oprettelse af en video. Du tilføjer simpelt hen stillbilleder og/eller videoklip til hvert punkt på Storyboard. Når du derefter gemmer din video, kombineres alle komponenter sammen i en enkelt fil. Når du opretter en video, kan du tilføje komponenter ved at gå til afsnittene Medie, Tekst, Overgange og Effekter (med afsnittet Medie kan du tilføje stillbilleder og video). Storyboard viser de komponenter, du har tilføjet med Medie og Overgange. Du vil lægge mærke til, at Storyboard er opdelt i flere store firkanter, med mindre firkanter ind imellem. De store firkanter er punkter, der er reserveret for stillbilleder og videofiler. De mindre firkanter er reserveret for overgange. Efterhånden som du tilføjer stillbilleder eller videoer fra afsnittet Medie, fyldes de store firkanter på Storyboard. Efterhånden som du tilføjer overgange fra afsnittet Overgange, fyldes de mindre firkanter. Alle komponenterne på Storyboard kan ombyttes, hvilket vil sige, at du kan klikke på og trække dem, samt ombytte dem med andre komponenter. Det gør det nemmere at omarrangere videoklip og stillbilleder, eller ombytte overgange fra et punkt til et andet. Brug skyderen til at gennemse de yderligere komponenter, hvis de ikke alle vises på skærmen. Der er tilgængelige indstillinger i Storyboard: Slet Fjerner den markerede videokomponent. Rediger tekst Starter dialogboksen Rediger tekst. Klik hvor som helst på billedet for at begynde indtastningen af din tekst. Der er standard tekstindstillinger tilgængelige, inklusiv skrifttype, størrelse, tilpasning, farve, fed og kursiv. Til højre findes en kolonne med tekststile. Vælg den, du synes bedst om. Rediger effekter Starter dialogboksen Rediger effekter. Alle de tilgængelige effekter er angivet her. Vælg den, du synes bedst om. Og klik derefter på pileknappen nedenfor for at føje den til den aktive videokomponent. Der findes også afspilningsknapper, så du kan forhåndsvise effekten efter du har tilføjet en specialeffekt. Flere trim Starter dialogboksen Flere trim. Med dette område kan du trimme begyndelsen og slutningen af hvert videoklip, du har føjet til dit projekt. Klik her for at lære mere. Højreklikmenu Højreklikmenu giver dig hurtig adgang til nyttige og almindelige kommandoer og handlinger. Du har adgang til højreklikmenuen ved at klikke med den højre museknap på en videokomponent på Storyboard. |