| Начало - Редактирай - Монтажна маса Монтажната маса е гръбнакът на модула Редактирай. Той играе ролята на шаблон за създаване на видео. Като цяло, добавяте кадри и/или видео клипове към всяка точка на монтажната маса. След това, когато запазите своя видео клип, всички компоненти се обединяват в един файл. Когато създавате видео клип, можете да добавяте компоненти като отваряте раздели Мултимедия, Текст, Преходи и Ефекти. (Разделът Мултимедия ви позволява да добавяте кадри и видео). Монтажната маса показва мултимедийните компоненти и преходите, които сте добавили. Ще забележите, че монтажната маса е разделена на големи квадрати с малки квадрати между тях. Големите квадрати са точките, където се добавят кадри и видео файлове. Малките квадрати са запазени за преходите. Когато добавяте кадри или видео от раздел Мултимедия, големите квадрати на монтажната маса ще бъдат запълвани един след друг. Когато добавяте преходи от раздел Преходи, ще се запълват малките квадрати. Компонентите на монтажната маса могат да се разменят, тоест можете да щракнете върху тях, да ги плъзнете и да ги размените с други компоненти. По този начин лесно можете да разменяте видео клипове и кадри или преходи от едно място на друго. Използвайте плъзгача, за да превъртите допълнителни компоненти, ако не можете да видите всички на екрана. Опции, налични на монтажната маса: Изтрий Изтрива избраният видео компонент. Редактирай текст Отваря диалоговия прозорец Редактирай текст. Щракнете с мишката върху образа, за да започнете да пишете текст. Тук са достъпни опции, включително шрифт, размер, подравняване, цвят, получер и курсив. Отдясно ще откриете колона с текстови стилове. Изберете онзи, който харесвате най-много. Редактирай ефекти Отваря диалоговия прозорец Редактирай ефекти. Всички достъпни ефекти са показани тук. Изберете онзи, който харесвате най-много. После натиснете бутона стрелка отдолу, за да добавите ефекта към активния видео компонент. Бутоните за възпроизвеждане Ви дават възможност да прегледате цялостния ефект след добавяне на специални ефекти. Multi-Trim Отваря диалоговия прозорец Multi-Trim. Тази област Ви позволява да изрязвате началото и края на всеки видео клип добавен към проекта. Натиснете тук, за да научите повече. Меню след натискане на десен бутон на мишката Менюто, което се отваря след натискане на десния бутон на мишката предлага бърз достъп до полезни команди и действия. За да видите менюто, което се отваря при натискане на десния бутон на мишката, просто щракнете с десния бутон на мишката върху видео компонент на монтажната маса. |