| Úvod – Úpravy – Médiá Sekcia Médiá v module Úpravy je miesto, kde môžete prehľadávať svoje "albumy" za účelom pridania obsahu videa. Obsahom môžu byť statické obrázky alebo videosúbory. Stručná poznámka k albumom: Albumy sú v podstate zbierky odkazov na súbory uložené vo vašom systéme. Môžete "pridať" súbory do albumu, čo v podstate znamená, že pridáte odkaz. Keď pridáte album ako súčasť na panel deja, program si prevezme aktuálny súbor. Môžete odstrániť obsah albumu bez obáv, že by to malo vplyv na aktuálne súbory. A teraz sa pozrieme na možnosti, ktoré sú k dispozícii v časti Médiá: Ak chcete pridať na panel deja súbor, stačí na neho kliknúť. Potom ho uchopte myšou a presuňte na panel deja. Album Pomocou rozbaľovacieho zoznamu zvoľte album. Ak chcete vytvoriť nový album, vyberte položku "< Nový album >." Môžete zadať nový názov svojho albumu (alebo ktorýkoľvek album premenovať) – stačí prepísať existujúci názov. Otvoriť Kliknutím na toto tlačidlo pridáte súbory do svojho albumu. Otvorí sa bežné okno systému Windows, v ktorom vyhľadáte v systéme súbory, ktoré chcete pridať. Zoradiť Kliknutím na toto tlačidlo usporiadate obsah svojho albumu. Odstrániť Kliknutím na toto tlačidlo odstránite album alebo miniatúru. Ponuka kliknutím pravým tlačidlom Ponuka kliknutím pravým tlačidlom myši poskytuje rýchly prístup k užitočným a často používaným príkazom a akciám. Ak chcete otvoriť ponuku kliknutia pravým tlačidlom, stačí v časti, kde sú zobrazené miniatúry, kliknúť pravým tlačidlom myši na súbor miniatúry média alebo na skupinu miniatúr. |