| Acasă - Editare - Rezumat Rezumatul este coloana vertebrală a modulului de Editare. El servește ca șablon pentru construcția video. În fapt, adăugați imagini fixe și/sau videoclipuri la fiecare locație din Rezumat. Apoi, când salvați videoclipul, toate componentele sunt combinate într-un singur fișier. La construcția unui videoclip, puteți adăuga componente accesând secțiunile Media, Text, Tranziții și Efecte. (Secțiunea Media vă permite să adăugați imagini fixe și video). Rezumatul afișează componentele din Media și Tranziții pe care le-ați adăugat. Veți observa că Rezumatul este împărțit în mai multe pătrate mari, având între ele pătrate mai mici. Pătratele mai mari sunt locații rezervate pentru imagini fixe și videoclipuri. În timp ce pătratele mai mici sunt rezervate pentru tranziții. Pe măsură ce adăugați imagini fixe sau videoclipuri din secțiunea Media, pătratele mai mari din Rezumat se vor umple, unul după celălalt. Pe măsură ce adăugați tranziții din secțiunea Tranziții, pătratele mai mici se vor umple. Toate componentele din Rezumat sunt interșanjabile, ceea ce înseamnă că le puteți glisa și le puteți fixa în locul celorlalte componente. Astfel, devine ușor să rearanjați videoclipuri și imagini fixe sau să schimbați între ele tranzițiile, dintr-un loc în altul. Dacă nu le puteți vedea pe ecran, utilizați bara de glisare pentru a parcurge diversele componente suplimentare. Există opțiuni disponibile în Rezumat: Ștergere Elimină componenta video selectată. Editare text Lansează caseta de dialog Editare text. Dați clic în orice punct de pe imagine pentru a începe să editați textul. Opțiunile standard de text sunt disponibile aici, inclusiv fontul, dimensiunea, alinierea, culoarea, stilul aldin sau cursiv. În dreapta veți găsi o coloană de stiluri de text. Selectați-l pe cel care vă place cel mai mult. Editare efecte Lansează caseta de dialog Editare efecte. Toate efectele disponibile sunt enumerate aici. Selectați-l pe cel care vă place cel mai mult. Apoi, dați clic pe butonul săgeată de mai jos pentru a-l adăuga la componenta video activă. Comenzile de redare sunt, de asemenea, furnizate pentru a vă ajuta să previzualizați efectul final după adăugarea efectelor speciale. Decupare multiplă Lansează caseta de dialog Decupare multiplă. Această zonă vă permite să decupați începutul și sfârșitul fiecărui videoclip adăugat la proiect. Dați clic aici pentru a afla mai multe. Meniu clic dreapta Meniul clic dreapta oferă acces rapid la comenzi și operațiuni utile și comune. Pentru a accesa meniul clic dreapta, dați clic cu butonul dreapta al componentei video din Rezumat. |