| Αρχική - Επεξεργασία - Κείμενο Αυτή η λειτουργία σας επιτρέπει να προσθέσετε κείμενο σε οποιοδήποτε βιντεοκλίπ ή ακίνητη εικόνα. Προσθέστε το επιλεγμένο κείμενο με τον ίδιο τρόπο που προσθέτετε ένα στοιχείο από την ενότητα Μέσα. Τα αποσπάσματα βίντεο ή εικόνας θα πρέπει να βρίσκονται στον Πίνακα διάταξης. Κάντε κλικ στη βιβλιοθήκη κειμένου, κάντε κλικ και σύρετε ένα συγκεκριμένο στιλ κειμένου σε ένα απόσπασμα βίντεο ή εικόνας. Επεξεργαστείτε το κείμενο σε έναν αναδυόμενο διάλογο. Κάντε κλικ στο χώρο προεπισκόπησης κειμένου για να επεξεργαστείτε το κείμενο. Κάντε κλικ και σύρετε το πλαίσιο με τις διακεκομένες πλευρές γύρω από το κείμενο για να το μεταφέρετε. Μόλις τελειώσετε με τη μεταφορά, κάντε διπλό κλικ στο χώρο προεπισκόπησης κειμένου για να επιστρέψετε στη λειτουργία επεξεργασίας κειμένου. Επιλέξτε το κουμπί "OK" για να αποθηκεύσετε το επεξεργασμένο κείμενο ή επιλέξτε το κουμπί "Ακύρωση" για να εξέλθετε χωρίς αποθήκευση. Μόλις προσθέσετε το κείμενο στον Πίνακα διάταξης, θα δείτε τις επιλογές κειμένου: Κάντε κλικ οπουδήποτε πάνω στην εικόνα για να αρχίσετε την πληκτρολόγηση κειμένου. Εδώ διατίθενται τυπικές επιλογές κειμένου, όπως γραμματοσειρά, μέγεθος, στοίχιση, χρώμα, έντονα και πλάγια. Στα δεξιά, θα βρείτε μια στήλη με στιλ κειμένου. Επιλέξτε αυτό που σας αρέσει περισσότερο. Υπάρχουν επίσης στοιχεία ελέγχου αναπαραγωγής τα οποία παρέχονται για διευκόλυνση της προεπισκόπησης του συνολικού αποτελέσματος μετά από την προσθήκη κειμένου. |