| Αρχική - Επεξεργασία Η ενότητα Επεξεργασία επιτρέπει τη συναρμολόγηση διαφόρων στοιχείων με σκοπό τη δημιουργία ενός νέου βιντεοκλίπ. Μπορείτε να συμπεριλάβετε ακίνητες εικόνες, αρχεία βίντεο, κείμενο, μεταβάσεις σκηνών και ειδικά εφέ. Μόλις τελειώσετε, μπορείτε να αποθηκεύσετε το βιντεοκλίπ ως ένα αρχείο βίντεο. Τα στοιχεία της ενότητας Επεξεργασία αναγράφονται κατωτέρω, κάντε κλικ για να μάθετε περισσότερα. Μέσα Κείμενο Μεταβάσεις Εφέ Πίνακας διάταξης Πολλαπλή περικοπή Αναπαραγωγή Στοιχεία βιντεοκλίπ Μπορείτε να βρείτε όλα όσα απαιτούνται για να αποκτήσετε πρόσβαση στα στοιχεία σας βιντεοκλίπ στην άνω αριστερή περιοχή της οθόνης. Τα διάφορα στοιχεία εδώ είναι τα εξής: Μέσα, Κείμενο, Μεταβάσεις και Εφέ. Η επιλογή Μέσα επιτρέπει την επιλογή των ακίνητων εικόνων και των αρχείων βίντεο που επιθυμείτε να χρησιμοποιήσετε για τη δημιουργία ενός νέου βιντεοκλίπ. Η επιλογή Κείμενο περιέχει πολλά πρότυπα κειμένου τα οποία μπορείτε να εφαρμόσετε στο βιντεοκλίπ σας, όπως κυλιόμενο κείμενο. Η επιλογή Μεταβάσεις επιτρέπει την προσθήκη θαυμάσιων εφέ μεταξύ δύο ακίνητων εικόνων ή αρχείων βίντεο. Για παράδειγμα, ας υποθέσουμε ότι προσθέσατε δύο αρχεία βίντεο (από την ενότητα Μέσα). Μπορείτε να προσθέσετε μια μετάβαση όπου το πρώτο βίντεο εξασθενεί βαθμιαία και το δεύτερο εμφανίζεται βαθμιαία. Η επιλογή Εφέ σας επιτρέπει να εφαρμόσετε πλαίσια και διάφορα"φίλτρα" στα στοιχεία των βιντεοκλίπ σας. Πίνακας διάταξης Τοποθετείτε τα στοιχεία του βιντεοκλίπ με τη σειρά που επιθυμείτε σε αυτό που ονομάζεται Πίνακας διάταξης. Ο Πίνακας διάταξης βρίσκεται στο κάτω μέρος της οθόνης. Αναπαραγωγή Το Αναπαραγωγή είναι βασικά ένα παράθυρο το οποίο επιτρέπει την προεπισκόπηση του βιντεοκλίπ ή οποιουδήποτε μεμονωμένου στοιχείου βίντεο στον Πίνακα διάταξης. |