| Αρχική - Επεξεργασία - Πίνακας διάταξης Ο Πίνακας διάταξης αποτελεί τη ραχοκοκαλιά της ενότητας Επεξεργασία. Εξυπηρετεί ως πρότυπο για την κατασκευή βίντεο. Βασικά, προσθέτετε ακίνητες εικόνες ή/και βιντεοκλίπ σε κάθε σημείο του Πίνακα διάταξης. Στη συνέχεια, όταν αποθηκεύσετε το βίντεο, όλα τα στοιχεία συνδυάζονται σε ένα ενιαίο αρχείο. Όταν κατασκευάζετε ένα βίντεο, μπορείτε να προσθέσετε στοιχεία μεταβαίνοντας στις ενότητες Μέσα, Κείμενο, Μεταβάσεις και Εφέ. (Η ενότητα Μέσα επιτρέπει την προσθήκη ακίνητων εικόνων και βίντεο). Στον Πίνακα διάταξης εμφανίζονται τα στοιχεία Μέσων και Μεταβάσεων που έχετε προσθέσει. Παρατηρείτε ότι ο Πίνακας διάταξης χωρίζεται σε πολλά μεγάλα τετράγωνα, με μικρότερα τετράγωνα ανάμεσά τους. Τα μεγαλύτερα τετράγωνα είναι σημεία που δεσμεύονται για αρχεία ακίνητων εικόνων και βίντεο. Ενώ τα μικρότερα τετράγωνα δεσμεύονται για μεταβάσεις. Καθώς προσθέτετε ακίνητες εικόνες ή βίντεο από την ενότητα Μέσα, γεμίζουν τα μεγαλύτερα τετράγωνα του Πίνακα διάταξης, το ένα μετά το άλλο. Καθώς προσθέτετε μεταβάσεις από την ενότητα Μεταβάσεις, γεμίζουν τα μικρότερα τετράγωνα. Όλα τα στοιχεία του Πίνακα διάταξης έχουν δυνατότητα αλλαγής, που σημαίνει ότι μπορείτε να κάνετε κλικ και να τα σύρετε για να τα αντικαταστήσετε με άλλα στοιχεία. Η αναδιάταξη βιντεοκλίπ και ακίνητων εικόνων ή η αλλαγή μεταβάσεων από ένα σημείο σε άλλο είναι πολύ εύκολη. Χρησιμοποιήστε το ρυθμιστικό για να μετακινηθείτε με κύλιση στα επιπλέον στοιχεία, εάν δεν μπορείτε να τα δείτε όλα στην οθόνη. Υπα΄ρχουν διαθέσιμες επιλογές στον Πίνακα διάταξης: Διαγραφή Αφαιρεί το επιλεγμένο στοιχείο βίντεο. Επεξεργασία κειμένου Εκκινεί το διάλογο Επεξεργασία κειμένου. Κάντε κλικ οπουδήποτε πάνω στην εικόνα για να αρχίσετε την πληκτρολόγηση κειμένου. Εδώ διατίθενται τυπικές επιλογές κειμένου, όπως γραμματοσειρά, μέγεθος, στοίχιση, χρώμα, έντονα και πλάγια. Στα δεξιά, θα βρείτε μια στήλη με στιλ κειμένου. Επιλέξτε αυτό που σας αρέσει περισσότερο. Επεξεργασία εφέ Εκκινεί το διάλογο Επεξεργασία εφέ. Όλα τα διαθέσιμα εφέ αναγράφονται εδώ. Επιλέξτε αυτό που σας αρέσει περισσότερο. Στη συνέχεια, κάντε κλικ στο κουμπί βέλους ακριβώς από κάτω για να το προσθέσετε στο ενεργό στοιχείο βίντεο. Παρέχονται, επίσης, στοιχεία ελέγχου αναπαραγωγής για να σας διευκολύνουν με την προεπισκόπηση του συνολικού αποτελέσματος μετά από την προσθήκη ειδικών εφέ. Πολλαπλή περικοπή Εκκινεί το διάλογο Πολλαπλή περικοπή. Αυτός ο χώρος επιτρέπει την περικοπή της αρχής και του τέλους κάθε βιντεοκλίπ που προστίθεται στο έργο σας. Κάντε κλικ εδώ για να μάθετε περισσότερα. Μενού με δεξιό κλικ Το Μενού με δεξιό κλικ, παρέχει γρήγορη πρόσβαση σε χρησιμες και συνηθισμένες εντολές και ενέργειες. Για να αποκτήσετε πρόσβαση στο Μενού με δεξιό κλικ, απλά κάντε κλικ στο δεξιό κουμπί του ποντικιού σε ένα στοιχείο βίντεο στον Πίνακα διάταξης. |